Θεσσαλονίκη, 06/11/2025

**Η Lidl Ελλάς απορροφά τον ΦΠΑ 13% σε όλα τα φρέσκα χοιρινά και βόεια κρεατικά**

**Η εταιρεία ενισχύει την προσβασιμότητα στο ποιοτικό φρέσκο κρέας, προσφέροντας οικονομικές λύσεις για κάθε ελληνικό νοικοκυριό.**

Με στόχο τη **στήριξη των καταναλωτών** και την ενίσχυση της προσβασιμότητας σε **ποιοτικά προϊόντα**, η **Lidl Ελλάς** προχωρά σε μία σημαντική πρωτοβουλία που καθιστά το φρέσκο κρέας ακόμη πιο προσιτό. Από τη **Πέμπτη 6 Νοεμβρίου** **έως και την** **Τετάρτη 3 Δεκεμβρίου**, η εταιρεία προχωρά στην **απορρόφηση του Φόρου Προστιθέμενης Αξίας (ΦΠΑ)** και προσφέρει **όλα τα φρέσκα χοιρινά και βόεια κρεατικά με έκπτωση -13%**, χωρίς καμία απολύτως έκπτωση ως προς την ποιότητα, τη γεύση και τη φρεσκάδα.

Για τη **Lidl Ελλάς**, η **ποιότητα** και η **ασφάλεια των κρεατικών** αποτελούν σταθερή προτεραιότητα. Τα προϊόντα της επιλέγονται βάσει **αυστηρών ποιοτικών προδιαγραφών**, επεξεργάζονται σε **ελεγχόμενο περιβάλλον**, συσκευάζονται με τρόπο που διατηρεί **αναλλοίωτη τη γεύση και τη φρεσκάδα τους**, και μεταφέρονται σε συνθήκες ψύξης που εξασφαλίζουν την **άριστη ποιότητά τους** μέχρι τη στιγμή της κατανάλωσης. Παράλληλα, εφαρμόζεται ένα ολοκληρωμένο **σύστημα** **συνεχών ελέγχων**, ενισχύοντας την εμπιστοσύνη των καταναλωτών που επιλέγουν καθημερινά τα καταστήματα Lidl για τις αγορές τους.

Στο πλαίσιο αυτής της δέσμευσης, η εταιρεία συνεργάζεται με τον **Όμιλο Εργαστηρίων Veltia Labs for Life**, υλοποιώντας μία **στρατηγική επένδυση** που υπερβαίνει τo **1,5 εκατομμύριο ευρώ ετησίως**. Μέσω αυτής της συνεργασίας, διασφαλίζονται **αυστηροί**, **σχολαστικοί** και **ανεξάρτητοι** **έλεγχοι**, οι οποίοι επιβεβαιώνουν τη συμμόρφωση των προϊόντων με τα **υψηλότερα πρότυπα υγιεινής** και **ασφάλειας της αγοράς**.

*«Στη Lidl Ελλάς κάνουμε πράξη τη δέσμευσή μας να στεκόμαστε δίπλα στους καταναλωτές, όχι με λόγια αλλά με ουσιαστικές ενέργειες. Η απορρόφηση του ΦΠΑ σε όλα τα φρέσκα χοιρινά και βόεια κρεατικά αποτελεί μια ακόμη πρωτοβουλία που αποδεικνύει ότι η ποιότητα μπορεί – και πρέπει – να είναι προσιτή. Παραμένουμε αφοσιωμένοι στο να προσφέρουμε προϊόντα που πληρούν τα υψηλότερα πρότυπα ασφάλειας και γεύσης, ενισχύοντας έτσι την πραγματική τους αξία.»*, αναφέρει σχετικά ο **Martin Brandenburger, CEO & Πρόεδρος Διοίκησης της Lidl Ελλάς**.

Με την παρούσα ενέργεια, η **Lidl Ελλάς** επιβεβαιώνει για ακόμη μία φορά **τη δέσμευσή της** να προσφέρει **αυθεντικές γεύσεις υψηλής ποιότητας** σε τιμές που ανταποκρίνονται στις ανάγκες της **ελληνικής οικογένειας**.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**